cyanic-selkie/wikianc huggingface dataset:
טלקומוניקציה
השפעה תרבותית
מבחינה תרבותית, טלקומוניקציה הגדילה את הנגישות למוזיקה וסרטים. אנשים יכולים לצפות בסרטים בטלוויזיה בביתם מבלי ללכת לקולנוע או לחנות השכרת סרטים. בעזרת הרדיו והאינטרנט אנשים יכולים להאזין למוזיקה. על פי סקר בזק משנת 2014, כ-40% צפו בסרט באמצעות האינטרנט ו-40% נוספים באמצעות הטלוויזיה, רק 13% הלכו לקולנוע ו-7% בלבד צפו באמצעות DVD.
רדיו וטלוויזיה
בשידורי טלוויזיה דיגיטליים, יש שלושה תקנים מתחרים אשר מאומצים ברחבי העולם. אלה הם תקני ATSC ,DVB ו-ISDB. עם זאת, חרף המעבר לדיגיטל, טלוויזיה אנלוגית משודרת ברוב העולם.
הפעולה המהפכנית המקסיקניסטית
הפעולה המהפכנית המקסיקניסטית (בספרדית: Acción Revolucionaria Mexicanista; ידוע בכינוי Camisas Doradas, חולצות זהב) היה ארגון לאומני אנטישמי פשיסטי צבאי למחצה מקסיקני, שיוסד בשנת 1933 בידי הגנרל ניקולס רודריגז קראסקו.
היסטוריה
הארגון נוסד בשנת 1933 בידי הגנרל ניקולס רודריגז קראסקו, שעד שנת 1918 היה תומכו של פנצ'ו וייה. הוא כינה את הארגון "חולצות הזהב", כשם יחידת העילית של חיילי פנצ'ו וייה.
ארליאנוזאורוס
ממצאיו התגלו לצד הניימונגוזאורוס והוא היה בעל מבנה גוף דומה אך מעט גדול יותר, באורך של 2.6 עד 4 מטרים ומשקל של 91 עד 400 ק"ג בקירוב. נמצאו ממנו מספר חוליות צוואר, צלעות, עצמות שוקה וירכיים ועצמות זרוע חזקות. לא השתמרו שרידי גולגולת. אף שלא נמצאו כנראה שהיה מכוסה בנוצות. מבנה גופו של הדינוזאור התאים לאכילת עלים שתלש מענפי העצים.
אחוה (מותג)
פעילות המפעל כיום
החברה מעסיקה כ-250 עובדים מחתך רחב באוכלוסייה ובהם עולים חדשים מאתיופיה, רוסיה, שומרונים, ערבים וחרדים. פעילות המפעל מתחלקת בין ייצור מקומי וייצוא למגוון רחב של מקומות בעולם. המפעל פועל בתחום הבריאות ומתחזק קווי ייצור למוצרים אורגנים.
אל-חפה (נפה)
נפת אל חפה ממוקמת באזור של הרי אנסריה מזרחית לעיר לטקיה. זהו מקום מרכזי אילו מגיעים חקלאים מקומיים ומוכרים את יבולם. כמו כן, למקום יש חשיבות היסטורית כיוון שבזמן מסעי הצלב היא שימשה כנקודה אסטרטגית חשובה לפלישת הצלבנים. כמו כן, גם מצודת צלאח א-דין, שהוא אתר מורשת עולמית של אונסק"ו, שוכנת כאן.
יערות האשוח הקיליקי והטמפרטורה הנמוכה בחודשי הקיץ גרמו לכך שאל חפה היא יעד תיירותי מועדף בסוריה. מקומות נופש הררים רבים נמצאים במחוז, בעיקר בעיירה סלינפה.
מוחמד עלי פורוע'י
מֻחַמַּד עָלִי-פוֹרוֹעִ'י (בפרסית: محمدعلی فروغی; יולי 1877 – 27 בנובמבר 1942) היה מדינאי, פוליטיקאי וסופר איראני, אשר כיהן כראש ממשלת איראן כשלוש קדנציות, לאחרונה שבהם, התמנה עקב תחילת הפלישה הבריטית-סובייטית לאיראן ונפטר במהלך ביצועה. כתביו על הפילוסופיה המערבית והתרבות האיראנית היו משהביאו אותו להקים את האוניברסיטה של טהראן. פורוע'י נחשב על פועלו ללימוד המערב, כתביו ופיתוחו לאחד מהחשובים בראשי ממשלת איראן.
פוליטיקה
עם כינון החוקה בשנת 1906 התבקש פורוע'י לסייע בהקמת מזכירות הפרלמנט (מג'לס באיראן); הוא התחבר בינתיים לפוליטיקה רפורמיסטית באמצעות הצטרפות לחברות סודיות ולשכת הבונים החופשיים הבידוניים-א-ארן. בגיל 32 נבחר למזכיר העיר טהראן במג'לס השני (1909-1911), עד מהרה נבחר לדובר הפרלמנט.
תחת פהלווי
פורוע'י התפטר גם מתפקיד נשיאות האקדמיה לשפה הפרסית שהוקמה בתקופת ראשות הממשלה שלו. מכאן ואילך הוא חי בפרישה פוליטית, והתמסר לעיסוקים ספרותיים ותרבותיים, שהוא הודה שהעדיף על פני משימות פוליטיות.
ספריו
ועוד.
מדינת העלווים
המרד הסורי הגדול
מדינת העלווים, שרובה כפרית, לא לקחה חלק משמעותי במרד הסורי הגדול, הגם שקיום המרד צוטט כסיבה לעיכוב באיחוד מדינת העלווים לתוך סוריה. הצרפתים העדיפו מיעוטים דתיים, כמו הדרוזים והעלווים, והשתדלו לבודד אותם מהתנועה הלאומנית. צעירים רבים מהכפרים העלווים הצטרפו לגדודי צבא צרפתיים. גדודים אלו היו גדודים דתיים שהורכבו מאוכלוסיית מיעוט ולעיתים קרובות השתתפו בפיזור הפגנות אזרחיות.
איחוד מחדש עם סוריה
לאחר שכונסה אספה מכוננת בשנת 1928 וקבעה שהחלוקה שבוצעה באזור לאחר מלחמת העולם הראשונה היא בטלה מעיקרה וכי כל השטחים שנותקו אחד מן השני הם יחידה פוליטית אחת בלתי ניתנת לחלוקה. האספה פוזרה לאחר מכן על ידי הנציב הצרפתי בסוריה. בתקופה זו רבים חשו כי חזון "סוריה הגדולה" הוא חסר סיכוי ולכן הפסיקו לייחס לו חשיבות. חלקם היה מוכן לוותר, לפחות באופן זמני ופורמלי, על דרישתם המיידית לשליטה בכל תחומי סוריה הגדולה ולהסתפק בעצמאות במדינה הסורית המקוצצת, תוך ויתור גם על שטחי סוריה שסופחו ללבנון ב-1920. בכל אופן, במהלך שנות ה-30 התחזקה המגמה הלאומית הפאן-ערבית, וב-1936 הוכר הגוש הלאומי כגורם המייצג הבלעדי של העם הסורי ונשלח לפריז לדון בהסכם עצמאות. תוך מספר חודשים הצליח הגוש לגבש את חוזה העצמאות הצרפתי-סורי, אם כי בפועל רק ב-1 בינואר 1944 הכריזה סוריה על עצמאותה.
בלדה לאישה
הרקע לכתיבת השיר
תרצה אתר בחרה במלחין משה וילנסקי להלחנת השיר. בבוקרו של היום שבו העביר וילנסקי את השיר המולחן ל"הבימה", ב־7 בספטמבר 1977, בהיותהּ בת 36 בלבד, נהרגה תרצה אתר כשנפלה מחלון ביתה שבקומה השישית. המשפחה טענה שהייתה זו תאונה, מאחר שימים ספורים לפני מותה נפגעה על ידי מכונית, וכתוצאה מכך קיבלה טיפול של תרופות מטשטשות אשר עלולות היו לגרום לנפילתה. אמנם, רמזים להתאבדות נמצאו בחלק משיריה. הבולט בהם היה בשיר "בלדה לאישה".
המועצה לגפן היין בישראל
נכון לאוגוסט 2023, יושב ראש המועצה הוא צביקה כהן והמנהל הכללי הוא צחי דותן.
גרוסו ונציאני
בוונציה
למרות הבטחה זו, בין 1340 ל-1370. העליות במחיר הכסף אילצו את דוכסי ונציה להפסיק להנפיק גרוסי, ואת האחרים להנפיק רק כמה. כאשר דוג'ה אנדריאה קונטריני, חידש את ייצור הגרוסו, המשקל שלהם החל לרדת והמשיך לרדת עד שכריסטופורו מורו הטביע את הגרוס הוונציאני האחרון במשקל של 0.45 גרם.
השפעת הגרוסו הוונציאני
מטבעות איטלקיות אחרות הלכו בעקבות ונציה בהנפקת גרוסי משלהן. ורונה, בולוניה, רג'יו, פארמה ופאביה, בכולן היו מטבעות של כסף טהור עם משקל בערך כמו של הגרוסו הוונציאני ב-1230. הסנאט הרומי הטביע גרוסו באמצע המאה ה-13, אך עד אז היה זה הגרוסו הוונציאני שהפך למטבע סחר מרכזי. ואכן, במאה ה-13, מרטינו דה קאנאלה טען שהגרוסו הוונציאני "נוכח בכל העולם בגלל איכותו הטובה". זה הביא חיקויים וזיופים, במיוחד בבלקן. בשנת 1282 הטילה ונציה הגבלות על נכסיה הדלמטיים, האוסרות על שימוש בעותקים של הגרוסו. עד שנת 1304, האימפריה הביזנטית הנפיקה את הבזיליקון, אשר משקלו ויציבותו הפכו אותו למעשה לבר החלפה נוח עם הגרוס הוונציאני ושהסוגים שלו היו בהשראתו בבירור.
לילן מצרי
מזון
הלילן הוא עטלף חרקים הצד פרוקי-רגליים כמזון. הוא משתמש באיכון הד (Echolocation) לשם סריקת השטח ואיתור טרף, אך עוצמת הקול שהוא מפיק חלשה יחסית (ולכן מכונה לעיתים "עטלף לוחש"). מכיוון שהאקולוקציה אצלם חלשה, מסתמך הלילן גם על עיניו לניווט ואיתור מזון. ראייתו טובה יותר מזו של עטלפי חרקים אחרים. התפריט של הלילן מגוון ותלוי במיקום ובעונה. הוא טורף בעיקר פרפרים ועשים, וגם עקרבים, עכבישים וסוגי חרקים נוספים. שיטות הטרף של הלילן מגוונות: חלק מהחרקים הוא טורף במעופו, חלק אחר הוא מאתר כאשר הוא תלוי על עץ ואז עט עליהם. כמו כן הוא טורף פרוקי רגליים שאינם זזים אלא נחים על קירות, סלעים וכו'. לעיתים הלילן אינו אוכל את הטרף בעת תפיסתו אלא לוקח אותו לאתר לינתו לאכול אותו אחר כך בנחת.
התנהגות
לילנים חולקים לעיתים קרובות את אתר הלינה עם מיני עטלפים אחרים. בעוד רוב מיני הלילניים חיים בזוגות או בקבוצות קטנות, הלילן נצפה במושבות שמנו מאות פרטים במערה בודדת. למנוחה הלילנים נתלים ברגליהם על עץ או על קיר המערה, ראשם כלפי מטה כאשר הגב לכיוון פתח המערה והראש מתעקל לכיוון הגב כדי להביט החוצה. הלילן הוא עטלף נודד והנדידות מתרחשות כנראה עקב שינוי במקורות המזון.
אולגה ליובימובה
ביוגרפיה
מאז שנות האלפיים היא עבדה לעיתים קרובות בטלוויזיה בערוצים TV3 וברוסיה-תרבות, כשהיא עבדה על תוכניות כולל "לוח שנה אורתודוקסי" ו"מבט". היא הייתה ראש מנהלת התוכניות החברתיות והעיתונאיות של הערוץ הראשון מאז 2016.
יארנו טרולי
2004-2005
עם תחילת עונת 2005, מספר סיומים על הדוכן הראו את הפוטנציאל של טרולי וטויוטה ובאינדיאנפוליס הוא השיג לטויוטה את הפול פוזישן הראשון. עם זאת, טויוטה ושש קבוצות אחרות לא נכנסו למרוץ עקב החשש שצמיגי המישלן בהם השתמשו לא היו בטוחים למירוץ. לאורך רוב העונה, היו לטרולי הישגים טובים יותר מחברו לקבוצה ראלף שומאכר, אבל ירידה ביכולת לקראת סוף העונה הורידו אותו למקום השביעי, שתי נקודות מאחורי שותפו.
2006
את עונת 2006 פתח טרולי בצורה לא טובה. במירוץ הפתיחה באוסטרליה הוא הורד מהמסלול על ידי דייוויד קולת'רד וברוב המרוצים הציג תוצאות נחותות מזה של שותפו, ראלף שומאכר. הוא השיג את הנקודות הראשונות בעונה רק במירוץ התשיעי בגרנד פרי הקנדי כשהוא פותח במקום השלישי ומצליח לסיים במקום הרביעי. הוא סיים במקום הרביעי גם בגרנד פרי האמריקאי ומכאן ואילך, הוא השיג נקודות בעוד שלושה מרוצים עם מקום שביעי בגרמניה ואיטליה ושישי ביפן. בברזיל הוא סיים במקום ה-12 לאחר שנתקל במספר בעיות מכניות בתחילת המירוץ.
2008
טרולי היה אופטימי לקראת עונת 2008 אותה פתח בצורה טובה עם כמה נקודות כשהשיא היה מקום רביעי במלזיה. לאחר מספר סבבים מאכזבים הוא סיים שישי במונטריאול. ושלישי בצרפת. באירוע הסיום בברזיל שהיה רצוף תהפוכות במזג האוויר, סיים טרולי במקום השמיני, מה שהעניק לו גם את המקום התשיעי באליפות עם 31 נקודות, 6 יותר מאשר חברו לקבוצה, טימו גלוק.
סלמה פרייברג
עד מותה, הייתה סלמה פרייברג פרופסור של פסיכואנליזה של הילד באוניברסיטת קליפורניה בסן פרנסיסקו, ומטפלת קלינית אשר הקדישה את הקריירה שלה כדי לעזור לילדים עם קשיים רגשיים. הייתה גם פרופסור אמריטוס של פסיכואנליזה של הילד בבית הספר לרפואה של אוניברסיטת מישיגן, שם לימדה משנת 1963 עד 1979, ועמדה גם בראש פרויקט התפתחות הילד במחוז וושנטאו, מישיגן (Washtenaw, Mich).
ניר שטראוס
זוכה פרס נבון ליוצרים בראשית דרכם מטעם משרד התרבות.
ביוגרפיה
מתגורר בתל אביב.
קטלנית אוסטרלית
התנהגות
הארס יכול להרוג במהירות גבוהה ביותר, מה שהופך אותה למסוכנת מכל המדוזות. מדוזה אחת יכולה להרוג בערך 61 בני אדם. הארס צורב וכואב ביותר וגורם לשיתוק ופגיעה במערכת העצבים של הקורבן, שיכול להסתיים בדום לב או בכשל של הסרעפת, זאת בנוסף להתעלפויות ולטביעה. לא פותח נסיוב כנגד ארס מדוזה - זאת מאחר שהארס מורכב ממאות סוגי רעלנים. עם זאת, ייתכן שחומץ הנשפך על מקום העקיצה יכול להועיל. למרות זאת אין הגנה מנוסה היעילה נגדה.
מרבית המתקפות תועדו מתחומי אוסטרליה, אך גם מתאילנד, ווייטנאם, הפיליפינים, גינאה החדשה ואיי אינדונזיה. ייתכן שהיא אף נמצאה ביפן. מדוזה זו קטנה ושקופה כך שקשה לחזות היכן היא עלולה להופיע ולתקוף.
אדם קינזינגר
ביוגרפיה
ב-2003 התגייס למשמר הלאומי של חיל האוויר. הוא הוכשר כטייס מטוס תדלוק בואינג KC–135, תחילה מילא משימות בדרום אמריקה כחלק מהמלחמה בסחר הסמים ולאחר מכן שירת בגואם והשתתף במשימות בעיראק ובאפגניסטן. בהמשך עבר הסבה ושירת כטייס מטוס סיור פיירצ'יילד RC-26 במשימות בעיראק. סך הכל השתתף בכ-120 משימות קרביות ועוטר בשש מדליות האוויר.
ב-29 באוקטובר 2021 הכריז קינזינגר על פרישתו מהחיים הפוליטיים, ועל כוונתו לפרוש בבחירות 2022. אי לכך, כהונתו תמה עם התפזרות הקונגרס ה-117 של ארצות הברית בראשית ינואר 2023.
הנק ארון
ראש ממשלה 1973–1980
בפברואר 1974 בישר ארון לעם שסורינאם עשויה להשיג את עצמאותה לפני סוף שנת 1975. ארון התעקש להשיג את היעד, אף על פי שבהתחלה לא היה לו רוב בעד העצמאות. אחרי שביקשה להאריך את התהליך מתוך חשש מפני הגמוניה קראולית, המפלגה של ל'צמון הסירה ברגע האחרון את התנגדותה והולנד הכירה בעצמאות סורינאם ב-25 בנובמבר 1975. הפוליטיקה המקומית של המדינה הצעירה התאפיינה בקיטוב אתני ובשחיתות. מפלגת השלטון השתמשה בסיוע הכספי ההולנדית למטרות פוליטיות. אף על פי שהבטיח לקיים בחירות כלליות תוך 8 חדשים אחרי הכרזת העצמאות, עיכב ארון את קיומן עד 1977. בבחירות ב-1977, על אף הירידה בפופולריות של ממשלו, זכה ארון שוב בבחירות, בעוד שתוצאות ההצבעה הרשמיות היו שנויות במחלוקת ומפלגתו נחשדה בזיופים. במדינה הורגשה אכזבה גדולה, מספר המובטלים גדל, עלתה העוינות בין ההודים לקראולים ותושבים רבים היגרו להולנד.
סגן נשיא, 1990-1988
ב-1987 נבחר ארון לתפקיד סגן נשיא הרפובליקה וראש מועצת השרים, לצד הנשיא רמסוואק שנקר. גם הפעם השלטון הודח על ידי הצבא בשנת 1990 ההפיכה שהפעם הייתה ללא שפיכות דמים, שמה קץ לקריירה הפוליטית של ארון.
S7 Group
היסטוריה
בחודש מאי 2013 זכתה קבוצת S7 במכרז לרכישת הנתח הממשלתי בבעלות חברת S7 איירליינס והציעה מיליארד ו-133 מיליון רובל תמורת 25.5% החזקות.
100% ממניות קבוצת S7 שייכות לולדיסלב פילב. קבוצת S7 עצמה מחזיקה 89.4% ממניות חברת התעופה S7 איירליינס.
מורפולוגיה עירונית ואזורית
בישראל
כמה אדריכלים ישראלים בתחילת המאה ה-20 כגון: יוסף טישלר שתכנן את שכונת נווה שאנן בתל אביב בצורת מנורת שבעת הקנים, או ריכרד קאופמן שתכנן את נהלל בצורה מעגלית וישובים נוספים בצורת פעמון התעסקו רבות בתחום זה של העיצוב והצורה של יישובים ושל שכונות בארץ.
הממלכה הוויזיגותית
ממלכת הפוידרטוס
יורשו ואליה מצא את עצמו מול שתי בעיות קשות: האחת, הוויזיגותים התקשו למצוא לעצמם מקום בספרד, כיוון שרוב חלקי הארץ האחרים, לבד מהיספניה טארקוננסיס, כבר יושבו בשבטים גרמאניים. השנייה, העובדה שהרומים חסמו את כל נמלי היציאה מספרד, כך שלואליה לא הייתה אפשרות לספק מזון לאנשיו הרעבים. לשם פתרון בעיות אלו הציע ואליה בשנת 415 לכרות הסכם שלום עם הרומאים. קונסטנטיוס, (לימים הקיסר קונסטנטינוס השלישי), שהיה מגיסטר מיליטום והאיש החזק ברומא, חתם על הסכם זה. במסגרתו, הועברה גאלא פלקידיה לידי הרומים, בעיקר משום שקונסטנטיוס היה מעוניין בנסיכה היפה. בתמורה, הוויזיגותים זכו באפשרות לכינון ממלכת פוידרטוס בתוך גבולות האימפריה, ולאספקת תבואה לצבאם.
יורשו, תיאודוריך השני הגיע לכס המלוכה לאחר שרצח את אחיו הבכור. הוא הביס את מלך הסואבים בשנת 456 ליד נהר אורביגו (Orbigo). וכבש את מלכותו תוך רצח אכזרי של התושבים, וביזת בראגה (בצפון-מערבה של פורטוגל). כמו כן הוא כבש את חבלי לוסיטניה והיספניה בייטיקה. תאודוריך השני נרצח על ידי אחיו הצעיר אאורק בשנת 466.
ממלכת טולוז
עד שנת 500, הממלכה הוויזיגותית, שנקראה גם "ממלכת טולוז" על שם עיר הבירה, שלטה על גאליה נארבוננסיס וגאליה אקוויטניה וכן על רוב שטחה של ספרד למעט השטח של הממלכה הסואבית בגליסיה ושטחים מצומצמים בצפון, שהיו תחת שליטתם של שבטים ספרדים, הבסקים והקנטברים.
מגמות (כתב עת)
היסטוריה
מגמות הוא כתב עת אקדמי שפיט. המאמרים המתפרסמים בכתב העת עוסקים במגוון התחומים המתקשרים למדעי החברה, ועל כן הוא בינתחומי במהותו. מבחינת סגנונם המחקרי של המאמרים, הוא כולל הן מחקרים כמותיים, והן איכותניים; הן תאורטיים, והן יישומיים.
פיליפ נורמן
ביוגרפיה
ספרו של נורמן משנות ה-80 על הביטלס, Shout!: The True Story of the Beatles, הוא אחד מהביוגרפיות הפופולריות ביותר על הביטלס.
מלבד הביוגרפיות על חברי הביטלס, נורמן גם פרסם ביוגרפיות של באדי הולי, הרולינג סטונז ואלטון ג'ון. בנוסף לביוגרפיות שהוציא, נורמן כתב גם שישה רומנים ושני מחזות: The Man That Got Away ו-Words of Love.
פובדה
רקע
הפובדה הייתה המכונית הראשונה שתוכננה לייצור המוני בברית המועצות. תחילה נקראה "מולדת", אולם במהלך הצגת המכונית ליוסיף סטלין, שאל סטלין "באיזה מחיר תמכרו את המולדת?" והשם הוחלף ל"פובדה" (ניצחון).
וואי וואי וואי
רקע
הסדרה כוללת שבעה פרקים ועוסקת במציאות ובחיי היומיום של דור ה־Y. הפורמט מבוסס בעיקר על ראיונות וסיפורים אישיים, כמו למשל: ריאיון עם בוגר תואר שני שעובד כשיפוצניק עד שימצא עבודה מכניסה יותר, אמנית שעובדת מחוף הים במקום מהמשרד, אלמן צעיר המביע יחס שלילי כלפי אפליקציות היכרויות, צעירה שעזבה משרה תאגידית כדי לעסוק בהגשמת חלומות יצירתיים שלה ואחרת שמצהירה כי ביצעה ניתוק מוחלט מרשתות חברתיות. ההשראה ליצירת הסדרה היו כתבות באותו נושא שפרסמה באתר Mako צליל אברהם.
העריכה של הסדרה (עורכים: אריק ליבוביץ' וגל שני) אמורה להיות גם היא חלק מהעברת המסר שעיקרו חוסר השקט שמאפיין את דור ה-Y. לכן העריכה משתמשת בקפיצות ממקום למקום ושימוש באפקטים מעולם הרשתות החברתיות. למרות זאת העריכה עדיין שומרת על קוהרנטיות.
רשימת האירועים והכנסים של אפל
__תוכן_עניינים__
WWDC 2013 (14-10 ביוני 2013)
כנס המפתחים העולמי של אפל לשנת 2013 התקיים בין התאריכים 10 ל-14 ביוני 2013, ב-Moscone Center בסן פרנסיסקו – אותו המקום כמו בשנים קודמות. מכירת הכרטיסים החלה ב-10 בבוקר PDT ב-25 באפריל 2013, וכל הכרטיסים נמכרו תוך 71 שניות בלבד. במצגת המרכזית של האירוע, אפל חשפה עיצוב מחודש למק פרו, את ה-AirPort Time Capsule וה-AirPort Extreme וכן דגמים מעודכנים של ה-מקבוק אייר. אפל הציגה גם את OS X Mavericks, את מערכת ההפעלה iOS 7, iWork עבור iCloud ושירות הזרמת מוזיקה חדש בשם iTunes Radio.
WWDC 2016 (17-13 ביוני 2016)
האירוע הוזרם בשידור חי.
העלייה מלבנון
עליית יהודי לבנון מהכרזת המדינה ועד היום
מאז נחלש זרם העלייה לישראל מלבנון. הסיבה לכך היא שהיהודים מלבנון היו ברובם סוחרים דוברי מספר שפות ומצבם הכלכלי איפשר להם לקבל אשרות להגר למדינות כמו ארצות הברית, קנדה, צרפת, איטליה, ברזיל, מקסיקו, פנמה, ארגנטינה.
גנובתן אירופי
טקסונומיה
הגנובתן האירופי תואר לראשונה על ידי קארולוס לינאוס בשנת 1758 בשם Parus caudatus. משמעות השם בלטינית היא "ירגזי זנבתן". עם זאת, השם היה בשימוש גם לפני לינאוס, על ידי קונרד גסנר ב–1555, אוליסה אלדרובנדי ב–1599, ופרנסיס וילובי ב–1676. מאז הגנובתן האירופי סווג מחדש למשפחת הגנובתניים. תוארו 17 תת-מינים שונים של גנובתן אירופי:
התנהגות
הגנובתנים לרוב נצפים בקבוצות של כ–20 פרטים בחורף. הוא ניזון מחרקים, וזרעים בסתיו ובחורף. תוחלת החיים הממוצעת עומדת על כשנתיים, אם כי תועד פרט שהיה בן 10 שנים ו–9 חודשים. בלילות חורף קרים, הגנובתנים שומרים על חום באמצעות לינה בקבוצות. עם סוף החורף, הקבוצות מתפרקות לזוגות, שמחפשים טריטוריית קינון. הגנובתן האירופי הוא עוף מונוגמי. בניית הקן חלה מסוף פברואר עד תחילת מרץ, ועונת הקינון חלה ממרץ עד יוני. הקן עגול ומקורה, ובנוי מטחב על שיחים ועצים. הקן מוסווה באמצעות חזזית וקורי עכביש, ומרופד עם כ–1,500 נוצות. הנקבה מטילה 8–12 ביצים לבנות עם נקודות אדמדמות. הדגירה אורכת 13–16 ימים, והגוזלים פורחים בגיל 14–18 ימים. הקנים סובלים מטריפה עם אחוזי הצלחה של 17%. לעיתים זוגות שהקן שלהם נשדד מתפצלים כדי לעזור לזוגות אחרים, לרוב בעלי קשר דם. לא נמצא קשר בין הזוויג לסיכוי להפוך לעוזר. לצעירים זכרים סיכוי הישרדות גבוה יותר, אם כי אצל הבוגרים הסיכויים דומים, וצעירים שגדלו בקן עם עוזרים הם בעלי סיכוי הישרדות גבוה יותר.
עונת העצמות
שאנון הצהירה לגבי הספר, כי תהתה מה יקרה אם "הדיסטופיה תתמודד עם העל-טבעי" ואם יהיה ציד מכשפות נוסף.
התפתחות הספר
שאנון החלה בכתיבת הספר בעודה עובדת עבור סוכן הספרים דייוויד גודווין ותוך כדי למידה בקולג' סנט אן של אוניברסיטת אוקספורד. היא החלה לעבוד אצל גודווין לאחר שזה הציע לה התמחות לאחר שלא קיבל את ספרה הראשון, 'אורורה'. לאחר שקראה כתבי יד וצברה ניסיון בעסקי הספרים, עלה לשאנון הרעיון הבסיסי עבור "עונת העצמות". שאנון דמיינה "ילדה, שהיה לה בדיוק אותו יום בעבודה כמוני, רק שלה הייתה יכולת על-טבעית" והחלה לתכנן את הספר בעודה בארוחת הצהריים. היא החלה להשתמש באווירה בקולג' סנט אן ובארכיטקטורה הכללית של אוניברסיטת אוקספורד כהשראה עבור תיאור מושבת העונשין "שאול I" שבספרה.
לובוש (פרובינציה)
גאוגרפיה
הטמפרטורה השנתית הממוצעת בגוז'וב ויילקופולסקי, בירת הוויווידה, היא 9.0 מעלות צלזיוס. החודש הקר ביותר הוא ינואר (עם טמפרטורה ממוצעת של -0.5 מעלות צלזיוס), והחודש החם ביותר הוא יולי (עם טמפרטורה ממוצעת של 18.9 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 544 מ"מ.
בלובוש יש פארק לאומי (Park Narodowy) אחד, שמונה פארקי נוף (Park krajobrazowe) ו-64 שמורות טבע (Rezerwat przyrody).
סווריי גילפין
יצירתו
רבות מתמונותיו של סוסים, כלבים וסצינות ספורט הפכו להדפסים, ובמיוחד "מוות השועל" (האקדמיה המלכותית, 1788), שנחרט על ידי ג'ון סקוט (1774–1827); והרון-הוקינג (אגודת האמנים, 1780), שנחרט על ידי תומאס מוריס. הוא גם עשה כמה תחריטים של סוסים ובקר, ואיורים רבים ליצירות שפורסמו והן שלא פורסמו, של אחיו ויליאם.
עבד א-רחמן וחיד
בקדנציה הראשונה - בדרך לרפורמות
כראש התנועה, וחיד תמך לרוב במדיניות של הנשיא סוהארטו ובמשטר "אורדה בארו" - "הסדר החדש" שלו. ב-1985 ביקש ממנו סוהארטו לנהל את מדיניות הנהגת הדוקטרינה הרשמית "פנצ'א סילא". לעמת זאת הסתייג מאוד מהפרויקט היומרני של הסכר "קדונג אומבו דאם" שעמד לקום באינדונזיה בעזרת הבנק העולמי.
יחסו לישראל וליהודים
(הערה: כשדיבר על רוסיה, התכוון ודאי לתקופה שבה מדינה זאת הייתה במסגרת ברית המועצות). דעות אלה לא מנעו ממנו למתוח בקורת על היבטים שונים של מדיניות הממשלות בישראל בסוגיה הפלסטינית. וחיד ביקר מספר פעמים בישראל - בין היתר, באוקטובר 1994 ובמרץ 1997 במסגרת פעילותו בקרן פרס לשלום וכשהוענקה לו מדליה ע"ש יצחק רבין. לפי מקורות אחדים וחיד התוודע ליהדות בעת שהותו בבגדד בשנות החמישים כשתוך כדי עבודתו כמתורגמן בחברה ליצוא מוצרי טקסטיל הכיר היטב יהודי עיראקי בשם רמין. לאחר מכן קרא את ספרו של הסופר חיים פוטוק "שמי אשר לב" והתרשם מאוד מיסודות משותפים בגישות שתי התרבויות - היהודית והאסלאמית, כפי שהכיר אותה מבית אביו.
בהתאם לדעותיו וחיד והקרן שעומד בראשה, Libforall בשיתוף פעולה עם המרכז שמעון ויזנטל מארצות הברית, ארגן באינדונזיה כנס בנושא השואה כתגובה נגדית לוועידה שכינס בטהראן נשיא אירן, מחמוד אחמדינג'ד. מתוך גישה של הכחשת שואה ועוינות עמוקה לישראל. בוועדה וחיד הצהיר:
יחסי החוץ של מלטה
מלטה וחבר העמים הבריטי
מלטה הפכה לרפובליקה בחבר העמים הבריטי ב-13 בדצמבר 1974, כאשר המושל הכללי האחרון של מלטה, סר אנתוני מאמו הפך לנשיא הראשון של מלטה.
דרקו פאנצ'ב
קריירת מועדונים
פאנצ'ב החל את הקריירה בוארדאר סקופיה מליגת העל היוגוסלבית, והפך עד מהרה לאחד החלוצים הבולטים בכדורגל היוגוסלבי, כאשר את עונת 1983/84 סיים כמלך השערים עם 19 כיבושים, ובעונת 1984/85 סיים עם 20 כיבושים. בקיץ 1988 עזב פאנצ'ב את וארדאר סקופיה לאחר שהבקיע 84 שערי ליגה ב-151 הופעות, וחתם בשורות הכוכב האדום בלגרד, גם מליגת העל היוגוסלבית, בצוותא עם דיאן סביצ'ביץ'. גם פאנצ'ב וגם סביצ'ביץ' גויסו להילחם בשורות הצבא העממי היוגוסלבי, והחמיצו את עונת 1988/89. בעונת 1989/90 פאנצ'ב חזר לשחק, ובעונה זו הבקיע 25 שערים, הוכתר כמלך השערים וזכה בדאבל מקומי. עונת 1990/91 הייתה עונת שיא עבור פאנצ'ב והכוכב האדום בלגרד, כאשר פאנצ'ב הבקיע 34 שערי ליגה והוכתר שוב כמלך השערים, והקבוצה זכתה הן באליפות, והן בגביע אירופה לאלופות, לאחר ניצחון בגמר גביע אירופה לאלופות על אולימפיק מרסיי בבעיטות הכרעה לאחר 0-0 בתום 120 דקות. פאנצ'ב הבקיע את הפנדל המנצח עבור הכוכב האדום בלגרד. זכייה זו העניקה לקבוצה השתתפות במשחק הגביע הביניבשתי לשנת 1991, בו זכתה הכוכב האדום בלגרד לאחר ניצחון 3-0 על קולו קולו הצ'יליאנית. פאנצ'ב הבקיע את השער השלישי לכוכב האדום בלגרד. בתום שנת 1991 זכה פאנצ'ב במקום השני בפרס כדור הזהב, אותו חלק עם חברו לכוכב האדום בלגרד דיאן סביצ'ביץ' ועם לותר מתאוס, כאשר את המקום הראשון קטף ז'אן-פייר פאפן. בנוסף, זכה פאנצ'ב בפרס נעל הזהב האירופית, בזכות 34 השערים שהבקיע. בעונת 1991/92 זכה פאנצ'ב באליפות נוספת עם הכוכב האדום בלגרד, והבקיע 25 שערי ליגה, והוכתר בפעם השלישית ברציפות והרביעית בסך הכל כמלך השערים של ליגת העל היוגוסלבית. בתום עונה זו עזב פאנצ'ב את הכוכב האדום בלגרד לאחר ששיחק בקבוצה שלוש עונות מלאות בהן הבקיע 84 שערי ליגה, וחתם באינטר מילאנו, תמורת כשבעה מיליון לירה שטרלינג.
תארים
תארים אישיים:
רומן בארדה
2016
בעונה זו בארדה רשם את מה שנחשבת בעיני רבים, כאחת העונות הטובות בקריירה שלו. הוא ניצח את הקטע ה-19 בטור דה פראנס, וסיים 2 כללי. בג'ירו דל'אמיליה סיים שני, במילאנו–טורינו סיים תשיעי ובאיל לומברדיה סיים רביעי. באליפות צרפת סיים במקום ה-10, ובלייז'–בסטון–לייז' סיים במקום ה-13. ובדופינה ליברה, סיים במקום ה-2 הכללי.
2017
בלייז'–בסטון–לייז' סיים 6, ובלה פלש ואלון סיים במקום ה-13. בטור של חבל הבסקים סיים 2 בקטע ה-5 ו-15 כללי. בטור דה פראנס, ניצח את הקטע ה-12 וסיים שלישי. לאחר שרק שנייה אחת הבדילה בינו לבין המקום הרביעי, מיקל לנדה הספרדי. באוגוסט בארדה התחרה לראשונה בגראנד טור שהוא לא הטור דה פראנס, כשנבחר לוואלטה אספנייה. אך סיים רק במקום ה-17 הכללי.
יחסי אלג'יריה–קטר
הסכמים
בין השתיים נחתמו הסכמים בתחומים: המלחמה בטרור ובפשעי הסמים, אוצר וכלכלה, חינוך ותרבות. ההסכמים נחתמו חלקם בשנת 2014 וחלקם בשנת 2016.
יעקב רוטנר
יעקב (יענקל'ה) רוטנר (נולד ב-1955) הוא מלחין, מעבד ומנצח ישראלי.
יצירותיו המוזיקליות
בנוסף, יצר סדרת קונצרטים בשם "מפגש עולמות", בה עיבד ותזמר קטעי תפילה על נעימות אופרה ומחזמר במפגשים סימפוניים ומקהלתיים. הוא כתב מאות לחנים עיבודים ותזמורים סימפוניים לכל גוני המוזיקה, וביניהם יצירות חזנות מקוריים המשלבים ניחוח מעולם החזנות, הג'אז, האופרה והמחזמר.
האוניברסיטה הטכנית של ריגה
ארגון
האוניברסיטה כוללת 8 פקולטות:
רחל אלתרמן
ביוגרפיה
רחל אלתרמן (לייכטר) נולדה בשנת 1946 בירושלים, הבכורה משתי בנותיהם של נסיה לייכטר (1912–2011), מורה וציירת, וסיני לייכטר (1913–2005), היסטוריון וחוקר פולקלור יהודי, היוזם והעורך של אנתולוגיה רחבת-היקף של שירי עם ביידיש ושל ספר עולי הסרטיפיקטים ועמית כבוד מטעם האוניברסיטה העברית בירושלים. אביה, יליד קיילצה (פולין), ואמה, ילידת טרנופול (אוקראינה), עלו לארץ ישראל בשנת 1935. בנערותה עברה המשפחה להתגורר בוויניפג שבקנדה בעקבות שליחות ההורים, ואת לימודיה העל-יסודיים עשתה שם. אלתרמן שבה לישראל לשרת בצה"ל. בשנת 1966 שבה לקנדה ולמדה תואר ראשון עם קדם תואר שני למצטיינים במדעי החברה באוניברסיטת מניטובה (סיימה בשנת 1968). לאחר מכן, המשיכה לתואר שני בתכנון ערים באוניברסיטת מניטובה, ועם סיומו בשנת 1970, חזרה לישראל וגרה בחיפה במשך 26 שנים. בשנת 1976 סיימה את הדוקטורט שלה בנושא תכנון ערים ואזורים בטכניון בהנחיית פרופ' משה היל. בשנת 1985 סיימה תואר ראשון נוסף במשפטים, באוניברסיטת תל אביב.
קריירה אקדמית
אלתרמן כיהנה במספר משרות בטכניון: מרצה (החל משנת 1976), ראש המסלול לתכנון ערים ואזורים (בין השנים 1982–1985 ו-1988–1989), ראש המרכז לחקר העיר והאזור ע"ש קלצניק (1991–1989), סגנית דיקן לענייני מחקר ולימודי מוסמך (1993–1994), יועצת נשיא הטכניון לנושא מעמד הנשים באקדמיה (1994–2003), נושאת הקתדרה לארכיטקטורה/תכנון ערים על שם דוד עזריאלי (1997–2014) וכן כראש המעבדה לחקר השוואתי בדיני תכנון ובנייה ומדיניות מקרקעין. בין השנים 1994–2014 הייתה פרופסור מן המניין בפקולטה לארכיטקטורה ובינוי ערים והחל משנת 2015 היא פרופסור אמריטה בטכניון. בשנת 2007 יזמה וייסדה במשותף עם פרופסור ירח דויטשר תוכנית לימודים לתואר שני בלימודי מקרקעין בטכניון. התוכנית ייחודית בישראל לתואר אקדמי ללימודי מקרקעין ומטרתה היא להכשיר אנשים לתעסוקה בתחום המקרקעין – יזמות, ניהול חברות בנייה, ניהול נכסים ודיור, הערכת שווי מקרקעין, ומימון של פיתוח מקרקעין.
תומאס טראסק
ביוגרפיה
טראסק גדל בבוסטון בנה של קרולין לואיס ובנו החורג של מאסטר סרג'נט רוברט לואיס. הוא למד לתואר ראשון בהנדסת אווירונאוטיקה באוניברסיטת אמברי-רידל בפרסקוט שבאריזונה, במסגרת תוכנית הכשרת קציני המילואים של חיל האוויר של ארצות הברית. הוא סיים לימודיו בפברואר 1984 ושירת כקצין בכוחות המילואים.
אלתיאה גיבסון
אלתיאה גיבסון (באנגלית: Althea Gibson; 25 באוגוסט 1927 - 28 בספטמבר 2003) הייתה טניסאית וגולפאית אמריקאית מקצוענית ובשיאה דורגה במקום ראשון בעולם בטניס (1957). גיבסון זכתה ב-11 תוארי גראנד סלאם, מהם 5 ביחידות, 5 בזוגות נשים ו-1 בזוגות מעורבים. גיבסון הייתה לספורטאית האפרו-אמריקאית הראשונה בעולם (מכל מגדר) שזכתה בטורניר גראנד סלאם בטניס והשתתפה בסבב המקצועני לנשים בגולף (שנות ה-60). בשנים 1957 ו-1958 זכתה גיבסון בתואר ספורטאית השנה בעולם על ידי Associated Press והייתה לאישה האפרו-אמריקאית הראשונה שהופיעה על כריכות המגזינים - ספורטס אילוסטרייטד, ו-Time.
1958
באליפות ארצות הברית שנערכה בספטמבר היא זכתה בתואר ליחידות לאחר ניצחון על דרלין הארד בשלוש מערכות (3–6, 6–1, 6–2) והיא הפסידה בגמר טורניר לזוגות נשים ביחד עם מריה בואנו בשלוש מערכות (6–2, 3–6, 4–6).
שלישיית מפלסים
ראשית הלהקה
הלהקה מקורה במקהלה משנת 1964 ששרה מוזיקה קלאסית כחלק מחיי התרבות בקיבוץ מפלסים, וממנה צמח ההרכב שהתמקד במוזיקה ארגנטינאית. חברי הלהקה והכלים בהם ניגנו: כמקובל בהרכבים מוזיקליים בהתיישבות העובדת, ההופעות היו לאחר שעות העבודה במשק, והם היו מוזיקאים חובבים.
מסע הופעות בארגנטינה
ב-1989 הלהקה יצאה למסע הופעות בארגנטינה, בפני הקהילות היהודיות שם.
Erfreut euch, ihr Herzen, רי"ב 66
היסטוריה
ב-1868 הוציאה לאור חברת באך את הקנטטה לראשונה, בכרך 7 של פרסומיה.
ג'פרי בטל
מדליית ארד אולימפית
באולימפיאדת טורינו (2006) זכה בטל במדליית ארד בהחלקה אמנותית על הקרח בתחרות לגברים בתוצאה של 227.59 נקודות, אחרי יבגני פלושנקו מרוסיה (258.33 נקודות) וסטפן למבייל (231.21 נקודות). כחודש לאחר מכן, באליפות העולם בהחלקה אמנותית על הקרח שנערכה בקלגרי, קנדה בשנת 2006, הוא סיים במקום שישי בתוצאה של 241.59 נקודות.
מהומות הר הבית (2017)
המהומות בהר הבית
בערב 20 ביולי שלפני יום הזעם התכנס הקבינט המדיני-ביטחוני לדיון מיוחד עם חזרתו של ראש הממשלה בנימין נתניהו מביקור מדיני באירופה. במהלך התייעצויות ביטחוניות שנערכו לקראת הדיון בקבינט התנהלה מחלוקת בין גופי הביטחון בנוגע להמשך ההתמודדות עם ההתפרעויות. בישיבת הקבינט הוחלט להעניק למשטרה את האחריות על התמודדות עם המפגינים הפלסטינים ביום הזעם. המשטרה חסמה את הגישה להר הבית ובכך העבירה את מוקדי העימותים מחוץ לעיר העתיקה. בעימותים האלימים והמהומות שנערכו במזרח ירושלים נהרגו 3 פלסטינים שהשתתפו במהומות בהן הותקפו שוטרים, ונפצעו מאות. למחרת נהרג בעימותים פלסטיני נוסף. במהלך הערבים שלאחר יום הזעם נפצעו עשרות פלסטינים בעימותים במזרח ירושלים.
הפיגוע ביבנה
ב-2 באוגוסט, מחבל פלסטיני בן 19 מיטא נכנס לסניף שופרסל ביבנה, דקר את סגן-מנהל הסניף ופצע אותו קשות. הוא פונה באורח אנוש לבית החולים קפלן שברחובות. המחבל שנכנס לישראל באופן לא חוקי, נתפס לאחר הפיגוע על ידי התושבים ונעצר על ידי המשטרה. כוחות צה"ל הטילו כתר נושם על הכפר יטא שבדרום הר חברון, ממנו יצא המחבל, ערכו בידוק ביטחוני בכניסות ליישוב ופשטו על בית המחבל. חמאס בירכו על הפיגוע שמוכיח כי "אינתיפאדת ירושלים נמשכת".
ממלכת דבלין
באמצע המאה ה-10 הממלכה החלה לשגשג מבחינה כלכלית, בזכות קשרי המסחר הענפים עם הוויקינגים באיים הבריטיים. במחצית השנייה של המאה ה-10, דבלין גם הגיעה לשיא כוחה המדיני והצבאי, אך החלה לאבד אותו לפני סופה של אותה מאה.
תורגסט
בשנת 795 הוויקינגים תקפו לראשונה את אירלנד. בשנת 837 ויקינגים נורווגים בהנהגת תורגסט (Thorgest) הגיעו דרך הים האירי אל מזרח אירלנד. הכוח הפולש כלל 120 ספינות, שמחציתן התקדמו אל פנים הארץ דרך הנהר בוין, ומחציתן דרך הנהר ליפי. בשנת 839 הפולשים ערכו פשיטה במנזר שבעיר ארמה — מרכז דתי חשוב, שממוקם בפרובינציית אלסטר. ההתייחסות הראשונה אל הוויקינגים בדברי ימי אלסטר (כרוניקה צפון-אירית מימי הביניים) היא משנת 841. ברשומה הראשונה מאותה שנה כתוב: "הפגנים עדיין בלוך ניי" (אגם באלסטר).
בשנת 841 תורגסט כבש את הכפר דבלין, שהיה מיושב בחקלאים ובדייגים. על גבעה סמוך לחוף, שעליה נמצאת כיום טירת דבלין, הוא בנה מאחז מבוצר. כך נהפך דבלין למרכז שליטה, שממנו ניהל תורגסט את המשך הכיבושים באזור. בשטחים הכבושים הוקמה ממלכת דבלין, שהשתרעה ברציפות על מחוזות אלסטר, קונאכט ומידה (מרכז וצפון-מזרח אירלנד). במסע ההתפשטות שלהם, הוויקינגים השתלטו גם על שטחים (מובלעות) בפרובינציות לנסטר ומנסטר, על איים בים האירי ולחופו המזרחי בוויילס.
שלטונה של שושלת אי אימאר
בדברי ימי אלסטר, גודרודר מכונה "המלך האכזר ביותר של הסקנדינבים", משום שערך פשיטות ביזה אל שטחי הממלכות האיריות לנסטר ואוסרייגה. ב-924 הוא ניסה לכבוש את לימריק, שנשלטה על ידי סבו, אך נהדף. ב-927, אחרי מותו של סיגטריג השני, שמלך ביורק (נורת'מבריה), גודרודר נבחר על ידי הוויקינגים הדנים המקומיים גם למלך יורק (יחד עם בנו של סיגטריג). כעבור שישה חודשים, הם גורשו משם על ידי מלך אנגליה — אתלסטאן. המאבק בין ממלכת אנגליה לממלכת דבלין על יורק (נורת'מבריה), נמשך בהפוגות עד שנת 954, שבה האזור סופח סופית על ידי האנגלים.
המלך סיגטריג זקן-משי, ששלט בשנים 1036-995, ניהל במשך כשני עשורים מדיניות לוחמנית נגד רוב הממלכות האיריות. הוא גם הכפיף למרותו את הממלכות הוויקינגיות של קורק וווטרפורד בדרום אירלנד (מושבות ויקינגים ללא קשר יבשתי עם דבלין, שהתנתקו ממנה לפני תקופת שלטונו). עצמאותה של ממלכת דבלין התערערה שוב ב-1014 — עקב קרב קלונטארף בין המלך העליון של אירלנד בריאן בורו למלך לנסטר שמרד בו. הכוח העיקרי שניצב מול מלך אירלנד הורכב ברובו דווקא משכירי חרב ויקינגים מממלכת דבלין ומאיי אורקני.
בורו נפל בקרב, אך צבאו ניצח אחרי שגרם אבדות כבדות לוויקינגים. מאז, ממלכת דבלין נאלצה לשלם מיסים למלכים העליונים של אירלנד, כמו הממלכות האיריות שבורו הכפיפן למרותו עוד ב-1002. למרות זאת, ממלכת דבלין שמרה על עצמאותה בענייני פנים ועל שליטתה במסחר הבינלאומי הגובר עם הוויקינגים שבאיים הבריטיים.
לי קאסיארו
לי קאסיארו (Lee Casciaro; נולד ב-29 בספטמבר 1981) הוא שחקן גיברלטרי המשחק בקבוצת לינקולן מליגת הכדורגל של גיברלטר ובנבחרת.
מפרצון ברשליאן
מפרצון ברשליאן (באנגלית: Brashlyan Cove; בבולגרית: залив Бръшлян) הוא מפרצון בחוף הדרום מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
רוחב פתחו של המפרצון 1.3 קילומטרים;
ג'וזף אגיימנג-גיאו
ג'וזף אגיימנג-גיאו (באנגלית: Joseph Agyemang-Gyau; 3 ביוני 1939 – 14 במאי 2015 היה כדורגלן גנאי ואמריקאי, ששיחק בתפקיד קשר בקבוצות אמריקאיות ובנבחרת גאנה בכדורגל.
בנו היה חבר בנבחרת ארצות הברית בכדורגל, ונכדו הוא הכדורגלן ג'ו גיאו.
ח'אלד בן סלמאן אאל סעוד
קריירה צבאית
לאחר שסיים את לימודיו באקדמיה האווירית על שם המלך פייסל, הנסיך ח'אלד הצטרף לחיל האוויר המלכותי הסעודי. הוא החל את קריירת התעופה שלו בהטסת מטוסי T-6 Texan ו-T-38 בבסיס חיל האוויר קולומבוס במיסיסיפי. לאחר מכן החל להטיס F-15 ומונה גם כקצין מודיעין טקטי בנוסף לתפקידיו כטייס F-15 בטייסת 92 בבסיס האוויר על שם המלך עבדולעזיז בדהרן.
קריירה דיפלומטית
הנסיך ח'אלד כתב טור בוושינגטון פוסט, שפורסם ב-19 במרץ 2018 ושהתווה את הדרכים שבהן ערב הסעודית מאמצת שינויים וכיצד ניתן לחזק את היחסים בין סעודיה לארצות הברית כתוצאה משינויים אלו.
הוצאת אוניברסיטת שיקגו
היסטוריה
ב-2004 הוציאה ההוצאה את "האנציקלופדיה של שיקגו", מדריך אקדמי מקיף של העיר, כהכרזה על הזיקה העמוקה שבין האוניברסיטה לעיר.
ברטוק המשגע
דמויות ומדבבים
הדיבוב העברי בוים והופק על ידי אלן אזגי. בנוסף דיבבו בדיבוב האנגלי גלן שדיקס ודני מן.
קייטי היל
ביוגרפיה
היל נולדה באבילין, טקסס, ארצות הברית, לרייצ'ל סטיבנסון ומייק היל.
מערב טימור
חקר המאובנים
בשנת 1935 גלה Friedrich von Huene את שרידי הזוחל הימי הקדום Globidens Timoransis לא הרחק מאתאמבוא. זיהויו כאחד מן המוזאזאוריים נתון בספק, בגלל צורת שיניו. בשנת 1966 גילה החוקר ההולנדי ורהובן שרידי כוח ממין שהיה חדש למדע ברייביא ליד אתמבוא. כן התגלו גם שרידי צב יבשה ענק (Geochelone Anas), ופיל גמדי (Stegodon Timorensis Sartono).
ברודרהוף
אמונה
הברודרהוף מאמינים בנישואים שהם "האיחוד לכל החיים בין גבר אחד לאישה אחת", ושיש לחלוק אהבה מינית רק בקשר זוגי שכזה. הם מאמינים שגירושין ונישואין מחדש הן שגויים, ואף קיימו נגדם תעמולה בארצות הברית ובבריטניה. ברודרהוף אף השתתפו גם בהומנום, כנס שהתקיים בוותיקן בין התאריכים 17–19 בנובמבר 2014, בו השתתף האפיפיור פרנסיסקוס כדי לדון בהשלמה של גבר ואישה.
חיי הקומונה
חיי הברודרהוף בנויים סביב למשפחה, ולילדים תפקיד חשוב בקהילה ובמפגשיה הקהילתיים. אנשים עם מוגבלות וקשישים מטופלים בקהילה ומשתתפים בחיי היומיום ובעבודה ככל שהם מסוגלים. על פי רוב הקהילה מתגוררת בבניין משותף ובו דירות משפחתיות מרוהטות בצניעות. בקהילות הגדולות יותר ישנם גם מבנים קהילתיים משותפים כגון משתלה, גן ילדים, בית ספר, מטבח משותף, כביסה, סדנאות שונות ומשרדים.
הקומונה נוהגת לאכול ארוחה אחת ביום או מספר ארוחות בשבוע באופן משותף, ויתר הארוחות נאכלות במשפחות. שירה היא צורה מאוד נפוצה של פולחן בקהילה, וחברים לעיתים קרובות שרים לפני הארוחות. פעמים רבות לארוחות המשותפות מזמינה הקהילה גם אורחים. הברודרהוף אינם אוסרים על צריכת אלכוהול. בכל אחד מסניפי התנועה יש לא יותר מ-350 חברים המקיימים אורח חיים שיתופי באופן מוחלט. אין לחברים רכוש פרטי.
חברי הקהילות נוטים לעסוק בחקלאות ומספקים לעצמם את רוב מזונם. בנוסף, מקיימים חברי הקומונה תעשייה זעירה של מוצרי עץ, צעצועים ורהיטים, הנמכרים בשווקים החופשיים ומסייעים להכנסת החברים. תעשיית צעצועי העץ של הקהילה ידועה כאחד ממקורות הכנסתה העיקריים וכוללת גם יצירת עזרי לימוד איכותיים לבתי ספר ולמעונות יום. לכמה מהקהילות האמריקניות תאגיד משותף, Rifton שהוקם ב-1977, המוכר ציוד ניידות ושיקום למבוגרים ולילדים עם מוגבלויות. לשלוחה האוסטרלית של התנועה ישנה חברה בשם Danthonia Designs המייצרת שלטים תלת־ממדיים המגולפים ביד.
אדליידה, נסיכת סקסוניה-מיינינגן
אדליידה, נסיכת סקסוניה-מיינינגן (נולדה בשם אדליידה אמיליה לואיזה תרזה קרולינה, בגרמנית: Adelaide Louise Theresa Caroline Amelia von Sachsen-Meiningen; 13 באוגוסט 1792 - 2 בדצמבר 1849) המלכה הרעיה של הממלכה המאוחדת ושל הנובר, אשת ויליאם הרביעי, מלך הממלכה המאוחדת. העיר אדלייד, בירת דרום אוסטרליה, קרויה על שמה.
ביוגרפיה
ויקטוריה אדלייד מרי לואיז, הנסיכה המלכותית נקראה אדלייד על שם דודת אמה.
פרונלה, מלכת אראגון
שלטונה כמלכה
באל קסטלאר ב-13 בנובמבר 1137, רמירו התפטר, העביר את הסמכות לרמון ברנגר וחזר לחיי נזירים. רמון ברנגר שלט דה פקטו בממלכה תוך שימוש בתואר "נסיך האראגונים" ("princeps Aragonensis").
מאדי זיגלר
ביוגרפיה
ב-2019 זיגלר החלה לעבוד עם חברת האופנה Fabletics יחד עם קייט הדסון והוציאה מספר ליינים משותפים של בגדי ספורט.
פוספודיאסטראז
נומנקלטורה וסיווג
PDE12 מקבע cAMP ואוליגואדנילאטים.
יוברט המילטון
ראשית חייו
המילטון נולד ב-27 ביוני 1861, והיה בנו של הגנרל הנרי מייד המילטון, CB, ואחד מארבעה אחים שנכנסו לשירות צבאי, כולל הגנרל סר ברוס מייד המילטון. בילדותם הוקפו האחים על ידי אנשי צבא; בנוסף לאביהם, גיסם היה הגנרל סר ג'ורג' פומרוי קולי, שנהרג בפעולה בקרב גבעת מג'ובה בשנת 1881. המילטון התחנך במכללת היילבורי, ולאחר לימוד במכללה הצבאית המלכותית, התגייס לצבא הבריטי והצטרף לרגימנט הרגלים ה-2 (הרגימנט המלכותי של המלכה) בשנת 1880.
מותו
המילטון נקבר בחצר הכנסייה בלה קוטור, על רקע חומת הכנסייה בה נכח הגנרל סמית-דוריאן ונציג של כל רגימנט בדיוויזיה כמשמר כבוד. את האור היחיד סיפקו פנסי המכוניות, והתפוצצות פגזים אילצו מדי פעם את הכומר להפסיק את הטקס. אכן הלחימה הייתה כה קרובה במהלך הטקס הקצר, עד כי כדורי אויב פגעו מדי פעם בקירות ובקברים הסמוכים, אף כי איש מהאבלים לא נפגע. הגנרל סמית-דוריאן סיכם את הטקס במילים "אכן קבר חייל אמיתי. שאלוהים יברך את נשמתו."
אר. ג'יי. המפטון
קריירת תיכונים
המפטון נולד וגדל בעיר דאלאס שבטקסס, ובנעוריו למד ב"תיכון ליטל אלם" המקומי. כבר במשחקו הראשון בקבוצת הכדורסל של התיכון, בעודו בן 15, הצטיין כשקלע 33 נקודות מול "תיכון נעמן פורסט". לאורך אותה עונה הוביל את קלעי קבוצתו עם ממוצע של 23.6 נקודות למשחק, ובעונה העוקבת קלע 30.3 נקודות למשחק. בעונתו השלישית רשם ממוצעים של 32.0 נקודות, 9.7 ריבאונדים, 6.4 אסיסטים ו-3.9 חטיפות למשחק, ובסיומה זכה בתואר שחקן התיכונים המצטיין בטקסס ונבחר לחמישיית העונה בליגת התיכונים האמריקאית – לצדם של קול אנתוני, אנתוני אדוארדס, אייזיאה סטיוארט וג'יימס וייסמן.
שאדי בלאן
בעיתונות
בשנת 1990 החל את עבודתו העיתונאית בתפקיד כתב נוער במעריב לנוער ובהמשך עבד כעורך תרבות בעיתון "א-סנארה". בשנת 2002 התמנה לעורך בשבועון "אל - נאס" (الناس) ולעורך התרבות במגזין "ליידי כל אל-ערב".
עונת 1999/2000 בליגת האלופות
שלב הבתים השני
משחקי שלב הבתים השני נערכו בין 23 בנובמבר 1999 לבין 22 במרץ 2000. בהם השתתפו 16 קבוצות שחולקו ל-4 בתים.
פצלים
פְּצָלִים הם סלעי משקע קלאסטיים דקי גרגיר, המורכבים מגרגירי טין וחרסית שמקורם מבוץ ומסלעי חרסית, הנוטה להתפצל לשכבות דקות מאוד.
טבלן קלארק
טבלן קלארק (שם מדעי: Aechmophorus clarkii) הוא מין של עוף מים ממשפחת הטבלניים החי במערב אמריקה הצפונית. הוא דומה למין טבלן מערבי.
צלחת מיקרוטיטר
ייצור והרכבה
צלחות המיקרו מיוצרות ממגוון חומרים. הנפוץ ביותר הוא פוליסטירן, לשימוש ברוב הבדיקות האופטיות. חומר זה יכול להיות צבוע בלבן על ידי הוספת טיטניום דיאוקסיד לשם זיהוי אופטי או הארה, או שחור, על ידי הוספת פחמן לשם בדיקות ביולוגיות פלואורסצנטיות. פוליפרופילן משמש לבניית הצלחות הללו לשם בדיקות של שינויי טמפרטורה משמעותיים, כמו לאחסון ב-80- מעלות צלזיוס (מינוס שמונים מעלות צלזיוס) ולשם מחזור תרמי. לחומר זה תכונות ייחודיות המעולות לאחסון ארוך טווח של הרבה תרכובות כימיות. פוליקרבונט הוא חומר זול ונוח לשימוש ונמצא בצלחות לשימוש חד פעמי לשם בדיקת תגובת השרשרת של פולימראז (PCR) שהיא שיטה להרביית DNA. תהליך הייצור המוכר ביותר הוא הזרקה, בשימוש עבור פוליסטירן, פוליפרופילין וציקלו-אולפין. צלחות המיקרו עשויות ממגוון פולימרים כדי לתרום לעמידות בפני שינויי טמפרטורה ושינויים כימיים.
היסטוריה
צלחת המיקרו הראשונה יוצרה ב-1951 על ידי הונגרי, ד"ר גיולי טקצי, אשר יצר דגם של 6 טורים של 12 "בארות" מזכוכית אקרילית. בכל אופן, שימוש תדיר יותר בצלחת המיקרו החל בשנות ה-1950 המאוחרות, כאשר ג'ון לינר בארצות הברית הציג גרסה חדישה יותר. עד 1990 היו יותר מ-15 חברות המייצרות מגוון רחב של צלחות מיקרו עם מאפיינים שונים. הוערך כי 125 מיליון צלחות מיקרו היו בשימוש בשנת 2000 בלבד. המילה "מיקרוטיטר" הוא שם מסחרי שם חברת ההנדוס "קוק", ולכן כיום הצלחת מוכרת יותר בשם "צלחת מיקרו".
סלטי שמיר
ב-2016 נמצאו חיידקי סלמונלה במוצרים של החברה, היא הכריזה על ריקול למוצריה, ובהמשך התברר כי מקור החיידקים הם מספקית טחינה הנסיך.
בינואר 2020 אישרה רשות התחרות לחברה לרכוש את מעדני מיקי שנקלעה לקשיים. מצבה של החברה הורע בתקופת הקורונה אז רשמה הפסד של 15 מיליון ש"ח.
טבלן צפון-אמריקאי
טבלן צפון-אמריקאי (שם מדעי: Aechmophorus) הוא סוג של עופות מים ממשפחת הטבלניים החיים באמריקה הצפונית. בסוג זה מינים 2 מינים דומים מאוד.
פאפדרשקה
פאפדרשקה (בהונגרית: Pápadereske) הוא כפר במחוז וספרם שבמרכז הונגריה. כמו יישובים רבים באירופה גם בפאפדרשקה מספר התושבים נמצא בירידה. כך, בשנת 1990 היה מספר התושבים 270 ובשנת 2020 רק 262 תושבים.
רמון ברנגר הרביעי, רוזן ברצלונה
רמון ברנגר הרביעי, רוזן ברצלונה (בקטלאנית: Ramon Berenguer IV de Barcelona; 1114 – 6 באוגוסט 1162), שנקרא לפעמים הקדוש, היה הרוזן של ברצלונה שהביא לאיחוד רוזנות ברצלונה עם ממלכת אראגון ליצירת כתר אראגון.
מסעות צלב ומלחמות
במהלך שלטונו, רמון ברנגר הפנה את תשומת לבו למסעות נגד המורים. באוקטובר 1147, כחלק ממסע הצלב השני, הוא עזר לקסטיליה לכבוש את אלמריה. לאחר מכן הוא פלש לאדמות ממלכות הטאיפה האלמוראוויד של ולנסיה ומורסיה. בדצמבר 1148 הוא כבש את טורטוסה לאחר מצור בן שישה חודשים בעזרת צלבנים דרום צרפתים, אנגלו-נורמנים וג'נוזים. כאשר המורים מאוחר יותר ניסו לכבוש מחדש את טורטוסה, הנשים הציגו הגנה כל כך נמרצת עד שרמון ברנגר יצר עבורן את מסדר הגרזן. בשנה שלאחר מכן, פראגה, ליידה ומקוויננצה במפגש הנהרות סגרה ואברו נפלו לידי צבאו.
ואלרי טודורובסקי
ביוגרפיה
במרץ 2000 מונה לסמנכ"ל ערוץ RTR להפקות קולנוע ומשנת 2003 היה ליועץ מנכ"ל הערוץ לענייני הפקות קולנוע וניהל את מחלקת הפקות הקולנוע של הערוץ, יחד עם חברת ההפקות שהקים Rekun TV. בסוף 2007 עזב את הערוץ.
בשנת 2005 הקים עם ואדים גוריאנינוב ולאוניד לבדב את חברת ההפקות "החץ האדום".
כהושעת אלים
במנהגי התפילה
בנוסח אשכנז נאמרת הושענא זו בכל ימי סוכות לאחר הקפת הבימה (בזמן ההקפה אומרים הושענא אחרת), לרבות הושענא רבה, מלבד בשבת (שבת שחלה ביום טוב הראשון או שבת חול המועד). בעבר היו קהילות (ביניהן וורמייזא) שנהגו לומר הושענא זו רק במחצית הימים, כאשר הושענא זו וההושענא "כהושעת אב" לרבי שמואל החסיד משמשות לסירוגין יום אחר יום. כך נהגו גם בהרבה מקהילות צרפת, כמופיע בסדר טרוייש.
וילה מדיצ'י
היסטוריה
בשנת 1576 נרכש הנכס על ידי הקרדינל פרדיננדו דה מדיצ'י, שסיים את המבנה על פי העיצובים של ברתולומאו אמנאטי. וילה מדיצ'י הפכה מיד לראשונה בין נכסי מדיצ'י ברומא, שנועדה לתת ביטוי קונקרטי לעלייתם של בני המדיצ'י בקרב הנסיכים האיטלקיים ולהצביע על נוכחותם הקבועה ברומא. בשל התעקשות הקרדינל, שילב אמנאטי בעיצוב תבליטי בסיס ופסלים רומיים שנראו לעין כמעט מכל כיוון. כתוצאה מכך חזיתות וילה מדיצ'י הפכו למעין מוזיאון וירטואלי פתוח. סדרת גנים מפוארים הזכירה את הגנים הבוטניים שנוצרו בפיזה ובפירנצה על ידי אביו של הקרדינל קוזימו הראשון דה-מדיצ'י, המוגנים במטעי אורנים, ברושים ואלונים. לפרדיננדו דה מדיצ'י היה סטודיו, מקום מפגש לחקר ולהתבוננות, שנבנה בצפון מזרח הגן מעל חומת אורליאן. כעת משקיפים החדרים הללו אל הגנים של וילה בורגזה, אך אז נשקפו מהם נופים רומיים כפריים. שני החדרים הללו נחשפו רק בשנת 1985 על ידי ג'רלדין אלברס, ששיקם את המבנה: שטיפת הסיד הסתירה ושמרה על קישוטי הפרסקו הנפלאים שבוצעו על ידי יקופו צ'וקי בשנים 1576 ו־1577. בין המכלול המדהים של הפסלים הרומאים בוילה היו כמאה ושבעים יצירות שנרכשו משני אוספים רומיים שקובצו לאחד דרך נישואין: אוסף קפרניקה ואוסף דלה ואלה. תחריט המפרט את סידור הפסלים לפני 1562 תועד על ידי גלסי אלגיסי. שלוש עבודות שהגיעו לווילה מדיצ'י תחת קרדינל פרננדו, דורגו בין היצירות המפורסמות בעיר: "קבוצת ניובה (Niobe Group)" "פסל המתאבקים", ו"מחדדי התערים" ("Arrotino") ששלושתן התגלו בשנת 1583 ונרכשו מיד על ידי הקרדינל פרדיננדו. כאשר ירש הקרדינל את תוארו כדוכס מטוסקנה בשנת 1587, לאחר שאחיו הבכור נפטר, הוא הסתפק בעותקי גבס מאוסף ניובה שלו, מתוך הבנה מלאה של היוקרה שנצברה למדיצ'י בכך ששמרו אוסף כה מפואר בעיר האירופית, שמשמעותו עלתה מעל ומעבר להון שלהם. אריות מדיצ'י הושלמו בשנת 1598, ואגרטל מדיצ'י נכנס לאוסף בווילה, ואחריו וונוס דה-מדיצ'י בשנות ה־1630; פסלי מדיצ'י לא הועברו לפירנצה עד המאה ה־ 18. אז היוו עתיקות וילה מדיצ'י את גרעין אוסף העתיקות בגלריית אופיצי, ופירנצה החלה לככב במסלול הטיול הגדול באירופה. המזרקה בחזית וילה מדיצ'י נוצרה מאגרטל גרניט אדום שמקורו ברומא העתיקה. היא תוכננה על ידי אניבלה ליפי בשנת 1589. הנוף הנשקף מהווילה הצופה אל המזרקה לכיוון סנט פיטר מרחוק, צויר פעמים רבות, אך העצים בקדמתו לא טשטשו את הנוף.
בשנת 1656 סופר כי כריסטינה, מלכת שוודיה, הפעילה את אחד התותחים על ראש טירת סנטאנג'לו מבלי לכוון אותו תחילה. הכדור התועה פגע בווילה, והשמיד את אחת מהחבצלות הפלורנטיניות שעיטרו את החזית.
האקדמיה הצרפתית ברומא
התחרות נקטעה במהלך מלחמת העולם הראשונה, ובניטו מוסוליני החרים את הווילה בשנת 1941, ואילץ את אקדמיית צרפת ברומא לעזוב עד 1945. התחרות ופרס רומא בוטלו בשנת 1968 על ידי אנדרה מאלרו. האקדמיה לאומנויות היפות בפריז והמכון של צרפת איבדו אז את האפוטרופסות שלהם על וילה מדיצ'י למשרד התרבות הצרפתי.
מאותה עת והלאה, המתאכסנים בווילה כבר לא היו שייכים רק לתחומים המסורתיים (ציור, פיסול, ארכיטקטורה, חריטת מתכת, חריטה באבן יקרה, הרכב מוזיקלי וכו') אלא גם לתחומים אמנותיים חדשים או כאלו שהוזנחו בעבר (תולדות האמנות, ארכאולוגיה, ספרות, כלי בית, תמונות, סרטים, וידאו, שיקום אומנות, כתיבה ואפילו בישול). אמנים כבר לא גויסו על פי התחרות אלא לפי בקשה, והשהות שלהם בווילה בדרך כלל, נמשכה בין שישה לשמונה עשרה חודשים.
האקדמיה ממשיכה בתוכנית הזמנת ואירוח אמנים צעירים, המקבלים מלגה לשהות שנים עשר חודשים ברומא, ומציגים בה את עבודותיהם. אמנים אלה "מכונים פנסיונרים (pensionnaires)." המלה הצרפתית 'פנסיה' מתייחסת לחדר ומחייה שמקבלים אמנים צעירים ומבטיחים בדרך כלל. ווילה מדיצ'י מכילה מספר חדרי אירוח, וכאשר לא משתמשים בהם פנסיונרים או אורחים רשמיים אחרים, הם פתוחים לקהל הרחב.
Es reißet euch ein schrecklich Ende, רי"ב 90
רקע
במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.
מילים ומוזיקה
סדר הקריאה לאותו יום כולל פסוקים מהאיגרת הראשונה אל התסלוניקים המנבאים את הביאה השנייה של ישו, ופסוקים מהבשורה על-פי מתי העוסקים בתקופה האפלה שתשרור לפני הביאה השנייה. הלברית שמחברה לא ידוע, עוסקת בשלושת החלקים הראשונים בתוכחה כלפי החוטאים שעתידים לסבול ביום הדין. החלק הרביעי מביע נחמה בכך שאלוהים עדיין מגן ומסייע לנבחריו. החלק האחרון לקוח ממזמור של מרטין מולר (Martin Moller) מ-1584, בו נישאת תפילה לרחמי האל כנגד פיתויי השטן.
הרמן פרייזר
1975
ב שנערכו במקסיקו סיטי, מקסיקו זכה פרייזר, יחד עם נבחרת ארצות הברית, במדליית זהב במירוץ שליחים 4X400 מטר בתוצאה של 3:00.76 דקות לפני נבחרת קובה (3:02.82 דקות) ונבחרת קנדה (3:03.92 דקות).
1979
בתחרויות גביע התאחדות האתלטיקה הבין-לאומית שנערכה במונטריאול, קנדה זכה פרייזר, יחד עם נבחרת ארצות הברית, במדליית זהב במירוץ שליחים 4X400 מטר בתוצאה של 3:00.70 דקות לפני נבחרת אירופה (3:00.80 דקות) ונבחרת אפריקה (3:01.22 דקות).
הדיוויזיה ה-29 (בריטניה)
הדיוויזיה ה-29 של הצבא הבריטי הייתה דיוויזיה בריטית אשר לחמה במלחמת העולם הראשונה בקרבות המערכה בגליפולי ולאחר מכן בקרבות החזית המערבית.
המכון לאמנויות תל-חי
היסטוריה
באירועים שולבו גם יצירות מוזיקליות, מיצגים, מופעי מחול ואמנות וידאו - כל היצירות נעשו בזיקה למקום בהקשריו השונים ובמטרה להסב את השטח למוזיאון חי ופתוח, היושב באתר לאומי ומוכר על ידי רשות המוזיאונים ומשרד החינוך. כיום מהווה האזור נקודת מוצא למקטע 2 בשביל ישראל.
מיקום
המכון לאמנויות נמצא בקצה אצבע הגליל, בין קריית שמונה למטולה. הוא ממוקדם בליבו של הקמפוס המערבי במכללה האקדמית תל-חי.
פאן-גרמניות
מקובל לראות בהוגים מתנועת הרומנטיקה הגרמנית את ראשוני הפאן-גרמניים - אישים דוגמת פרידריך לודוויג יאן וארנסט מוריץ ארנדט. במהפכות 1848-1849 קיבל רעיון הפאן-גרמניות תנופה ונפוץ בקרב אנשי רוח ויצירה רבים שראו בתקופה המהפכנית הזדמנות ליצירתה של "גרמניה הגדולה". עליהם ניתן למנות את ריכארד ואגנר, האחים גרים, פרידריך ליסט ופאול אנטון לגארדה. רעיון הפאן-גרמניות חדר אף להגותם של סוציאליסטים גרמנים דוגמת קרל מרקס ופרדיננד לסל, שהעדיפו את הפדרציה הכלל גרמנית על יצירתה של קונפדרציה רופפת בין המדינות הגרמניות.
מעגל ליזוגני
במחזור הליזוגני הדנ"א של הבקטריופאג' מוטמע לתוך הכרומוזום של החיידק ויוצר פרופאג'. הפרופאג' מועתק בעת החלוקה לכל אחד מתאי הבת. תאי הבת ממשיכים להשתכפל ולשכפל את הפרופאג', או שהפרופאג' ניתק מהכרומוזום ומתחיל מחזור ליטי.
בקטריופאג'ים
בקטריופאג'ים הם וירוסים שחודרים לחיידק ומשתכפלים בתוכו. פאג'ים מתונים כמו בקטריופאג' למדא יכולים להשתכפל הן במסלול המעגל הליטי והן במעגל הליזוגני. במעגל הליזוגני הגנום של הבקטריופאג' אינו מופיע בפני עצמו אלא משולב בתוך הגנום החיידקי בתור פרופאג'. המידע הגנטי של הבקטריופאג' המשולב בגנום של החיידק משתכפל כשהחיידק מתחלק ויוצר תאי בת. תאי הבת שנוצרים כוללים גם הם את הפרופאג' ונקראים ליזוגנים. ליזוגנים יכולים להישאר במעגל הליזוגני לדורות רבים, אך הם יכולים לעבור למעגל הליטי בכל רגע, בתהליך בשם התמרה. במהלך ההתמרה הדנ"א של הפרופאג' מועתק ומתורגם בפני עצמו כדי ליצור מעטפת חלבונית לווירוס ולהשתתף בתהליך הליטי.
הצוענים של יפו
פירוט העלילה לפי תמונות
קובזא מקליט ציפורים מוקדם בבוקר, וליאון מוזיקנט חולף על פניו, כשהוא מבולבל ונושא מזוודות.
אדוארד פרנסיס בלוויט
אדוארד פרנסיס בלוויט (באנגלית: ; 2 בינואר 1859 – 26 במאי 1926) היה מהנדס ערים, איש עסקים ופוליטיקאי אמריקאי, בלוויט היה חבר בסנאט של מדינת פנסילבניה בין השנים 1907–1910.
ARF
ARF הוא חלבון ייחודי בצורת השעתוק שלו, בהרכב חומצות האמינו שלו ובהתפרקותו. הוא משועתק על ידי מסגרת קריאה חלופית של חלבון אחר.
התעתיק של ARF זוהה לראשונה באדם ב-1995, ובאותה השנה זוהה התוצר החלבוני שלו בעכבר. הגן המקודד לו מצוי על הזרוע הקצרה של כרומוזום 9 באדם, ובעכבר מצוי בכרומוזום 4.
חומות חימר
חומות חימר הוא אלבום האולפן החמישי של הזמרת הישראלית מרגלית צנעני. האלבום יצא לאור בהוצאת חברת התקליטים האחים ראובני, בשנת 1990.
שלושה משירי האלבום הצליחו להיכנס למצעד הסינגלים השבועי של רשת ג'. "שחור הוא הצבע" נכנס למצעד ב-21 באוגוסט 1990 במקום ה-27. בשבוע העוקב הוא ירד למקום 40, ואחר כך יצא מרשימת הסינגלים בלוח הדירוגים של רשת ג'. השיר השני, "צל על פני העשב", הגיע בשבוע הראשון לכניסתו למצעד למקום ה-20, ובשבוע העוקב אף עלה למקום התשיעי. ב-8 בינואר 1991 נכנס השיר, "חומות חימר", למצעד במקום ה-18. באותו הזמן ירד "צל על פני העשב" למקום ה-31. ב-12 בפברואר אותה השנה הגיע "חומות חימר" למקום ה-16 – המיקום הגבוה ביותר אליו הגיע. ב-19 בפברואר, לאחר תשעה שבועות רצופים בדירוגים, יצא "צל על פני העשב" מהמצעד. בשבוע הבא יצא גם השיר "חומות חימר" מהמצעד.
עדכון
עדכון (הלחם של עד כאן) היא פעולה להתאמת דבר כלשהו למצב חדש.
נויה ריינישה צייטונג
עיתון הריין החדש: מכשיר הדמוקרטיה (בגרמנית: Neue Rheinische Zeitung: Organ der Demokratie) היה עיתון יומי בגרמנית, שיצא לאור בידי קרל מרקס בקלן בין 1 ביוני 1848 עד 19 במאי 1849. היסטוריונים רואים בעיתון את אחד היומונים החשובים ביותר של מהפכות 1849-1849 בגרמניה. העיתון נחשב בעיני קוראיו ועורכיו ליורשו של "עיתון הריין" שיצא בקלן עד 1843, נערך גם הוא בידי קרל מרקס והושתק בכוח בידי צנזור המדינה הפרוסית בגין פרובוקציה נגד המשטר.